05/11/2021 | Administración LocalMunicipal
Carballo
Convocatoria de axudas para o pago do subministro enerxético no concello de Carballo 2021

Bases reguladoras para a concesión de axudas para o pago de subministros enerxéticos no concello de Carballo para o ano 2021 Con data do 25 de outubro apróbase en Xunta de Goberno Local as bases reguladoras para a concesión de axudas para o pago de subministros enerxéticos no concello de Carballo para o ano 2021 Primeira.–Obxecto e réxime da subvención. Esta convocatoria, ten por obxecto, establecer as bases reguladoras para a concesión de axudas de tipo social para as familias máis vulnerables e/ou en risco de exclusión social a facer fronte ao pago de subministros enerxéticos ante a imparable subida do prezo da enerxía eléctrica e do gas. Constitúe o obxecto destas bases a regulación das axudas que o Concello de Carballo lle outorgará, mediante concorrencia non competitiva, polo procedemento previsto no artigo 19.2 da Lei 9/2007, do 13 de xuño, de subvencións de Galicia. Segunda.–Beneficiarios/as. Poderán ser beneficiarios/as destas axudas as persoas que cumpran os seguintes requisitos xerais: a) Persoas maiores de 18 anos ou menores emancipados/as. b) Empadroadas en Carballo nos últimos 6 meses. Ademais distos dous requisitos deben cumplir alomenos un destes: c) Ser beneficiarias do Bono Social de Electricidade das diferentes comercializadoras de electricidade. d) Recibir durante o ano 2021, alomenos, 6 meses de oxigenoterapia domiciliaria. e) Recibir durante o ano 2021, alomenos, 6 meses de diálese peritoneal domiciliaria. Terceira.–Dispoñibilidade orzamentaria. Para o financiamento das subvencións obxecto desta convocatoria existe crédito adecuado e suficiente na aplicación orzamentaria 2310.48901 “Axudas a particulares”, ata un máximo de 60.000,00 euros. Cuarta.–Contía. A subvención á que poderán acceder as persoas solicitantes será de 200 euros, nun único pago. Quinta.–Solicitudes, prazos, lugar de presentación e documentación.1. O prazo de presentación das solicitudes será de 15 días naturais, contados a partir do día seguinte á publicación do extracto da convocatoria no Boletín Oficial da Provincia a través da BDNS.2. As solicitudes poderán presentarse telematicamente, a través do enderezo https://sede.carballo. gal/opencms/es e rexistrarse no Rexistro electrónico do Concello de Carballo ou presencialmente en calquera dos Rexistros do Concello de Carballo.3. Para a presentación da solicitude terá que utilizarse o formulario normalizado.4. Xunto co formulario de solicitude, o/a interesado/a, en atención ao previsto no artigo 28 da Lei 39/2015, do 1 de outubro de procedemento administrativo común das administracións públicas, deberán achegar: a) Copia do DNI, ou documento identificativo, só no caso de non autorizar a consulta. b) Copia do certificado de empadroamento do/a solicitante, só no caso de non autorizar a consulta. c) Copia das 3 últimas facturas de subministro eléctrico onde apareza recollido ser beneficiario/a do Bono Social. d) Informe médico que xustifique o cumprimento dos requisitos da cláusula segunda d ou e. d) Certificado da conta bancaria onde a persoa solicitante da axuda conste como titular. En todo caso, se por razóns técnicas e/ou informáticas non puidese ser posible a comprobación dalgún dos requisitos da persoa solicitante, o Concello de Carballo poderá solicitarlle que achegue a documentación probatoria, que será dixitalizada para ser incorporada ao expediente electrónico da solicitude. En caso contrario, terán que ser rexistradas pola propia persoa solicitante a través dos medios electrónicos válidamente recoñecidos no artigo 10 da Lei 39/2015, do 1 de outubro de procedemento administrativo común das administración públicas.5. En caso de dúbida, dificultades técnicas ou necesidade de máis información, as persoas interesadas poderán dirixirse á Área Servizos Sociais do Concello de Carballo, con cita previa, en horario de 9 a 14 horas, de luns a venres. Esta posibilidade estará dispoñible ata as 14.00 horas do último día hábil do prazo de solicitude. Sexta.–Procedemento de concesión de axudas. A concesión das subvencións ás que se refire esta convocatoria realizarase nun único acto, ata esgotar o orzamento previsto, segundo a orde de recepción das solicitudes e baixo os principios de publicidade, transparencia, obxectividade, igualdade e non discriminación. A instrución do procedemento corresponde aos servizos sociais municipais. As solicitudes de subvención examinaranse e serán outorgadas sempre que se cumpran os requisitos esixidos nesta convocatoria, que se indicará no informe proposta de servicios sociais, previo á concesión. O órgano instructor realizará de oficio cantas actuacións considere necesarias para a determinación, o coñecemento e a comprobación dos datos en virtude dos cales se debe formular a proposta de resolución e poderalle requirir á persoa solicitante que achegue cantos datos, documentos complementarios e aclaracións resulten necesarios para tramitar e resolver o procedemento. En todo caso, non se admitirán a trámite, ditarase a resolución de inadmisión e arquivaranse as solicitudes que se presenten fóra do prazo establecido na convocatoria. De conformidade co previsto nos artigos 17.3. b) e 20.8. a) da Lei 38/2003, do 17 de novembro, xeral de subvencións, o Concello de Carballo remitirá á Base de Datos Nacional de Subvencións información da convocatoria e dos acordos de concesión recaídos. Setima.–Xustificación da subvención e pago de subvencións. En atención ao previsto no artigo 28.9 da Lei 9/2007, de 13 de xuño, de subvencións de Galicia, toda vez que a concesión da subvención está motivada pola concorrencia na persoa beneficiaria da circunstancia acreditada de ser maior de 18 anos ou empancipada empadroada en Carballo e ser beneficiaria do Bono Social de Electricidade, ou beneficiaria de alomenos durante 6 meses do ano 2021do de oxigenoterpaia domiciliaria ou diálese peritoneal domiciliaria non se requirirá outra xustificación que a comprobación xa realizada da situación que motiva a concesión da subvención, isto sen prexuízo dos controis que se establezan para controlar a aplicación do gasto segundo o procedemento descrito. O Concello de Carballo poderá esixir aqueles documentos ou xustificantes complementarios que, motivadamente, se consideren oportunos para unha fidedigna acreditación da realización do gasto. O pago das subvencións concedidas realizarase mediante transferencia bancaria, ao número de conta acreditado pola persoa solicitante. Oitava.–Compatibilidade. A percepción desta axuda será compatible con calquera outra axuda concedida polo Estado, pola Comunidade Autónoma de Galicia ou por calquera outra administración. Novena.–Recursos contra as presentes bases. As presentes bases reguladoras e cantos actos administrativos se derivaren delas poderán ser impugnados polos interesados nos casos e na forma prevista nos artigos 112 e seguintes da Lei 39/2015, do 1 de outubro, do procedemento administrativo común das administracións públicas Décima.–Protección de datos. De conformidade coa Lei Orgánica 15/1999, do 13 de decembro, de protección de datos de carácter persoal (LOPD), infórmase que os datos suministrados nos formularios que se presenten a esta convocatoria poden pasar a formar parte dun ficheiro automatizado de titularidade do Concello de Carballo, cuxa finalidade é a xestión da convocatoria para a que se presenta esta solicitude. O responsable dos datos recollidos será a Concellaría de Servizos Sociais, con enderezo en Praza do Concello, s/n, 15100 Carballo. O Concello de Carballo e a Concellaría de Servizos Sociais comprométense a adoptar as medidas de seguridade que correspondan en cumprimento do establecido na lexislación vixente en materia de protección de datos de carácter persoal. A persoa interesada poderá exercer os seus dereitos de acceso, rectificación, cancelación e oposición, entregando o formulario disposto para tal finalidade no Rexistro de Entrada Municipal, no enderezo electrónico lopd@carballo. orgou chamando ao tfno.981 704 703 Décima.–Normativa supletoria. En todo o non disposto nestas bases seralle de aplicación á convocatoria e ás subvencións que se conceden ao seu abeiro, o disposto na Lei 38/2003 xeral de subvencións e a Lei 9/2007, de subvencións de Galicia, os seus regulamentos de desenvolvemento no que sexa de aplicación á Administración local, así como a lexislación aplicable en materia de réxime xurídico das administracións públicas e do procedemento administrativo. Segundo. –Aprobar o gasto por importe total de sesenta mil euros (60.000,00 €) segundo o seguinte detalle: Terceiro. –Aprobar o fomulario de solicitude segundo o modelo: Axudas para o pago de subministros enerxéticos no Concello de Carballo Asdo. Carballo, a de _________________ de 2021. De conformidade coa normativa vixente en materia de protección de datos, que o responsable de tratamento dos datos persoais é CONCELLO DE CARBALLO, con dirección en PRAZA DO CONCELLO, S/N, 15100 - CARBALLO (A CORUÑA); lopd@carballo. gal: 1.–Dpo. –O delegado de protección de datos do CONCELLO DE CARBALLO e Servizos de Adaptación Continua en Protección de Datos RB, S. L., co que poderá contactar en lopd@carballo. gal.2.–Finalidade do tratamento. –Os datos serán utilizados para prestar servizo solicitado na presente instancia, así como a xestión administrativa derivada do mesmo. Prazo de conservación. –Os datos facilitados conservaranse mentres se manteña a nosa relación e mentres non se solicite a supresión dos mesmos.3.–Lexitimación. –Este tratamento de datos persoais está lexitimado polo consentimento que nos outorga coa firma da presente circular.4.–Destinatarios de cesións. –CONCELLO DE CARBALLO poderá ceder os datos de carácter persoal ós profesionais doutros organismos cos que se coordinan para a correcta resolución do expediente. No caso de solicitude de subvencións ou outro tipo de axudas económicas, os datos persoais facilitaranse a todas as administracións públicas con competencia na materia, por ser xestoras das mesmas.5.–Dereitos. –CONCELLO DE CARBALLO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, nas nosas instalacións ou por correo electrónico en lopd@carballo. gal, sempre acompañados dunha copia do seu DNI para acreditar a súa identidade Carballo, 2 de novembro de 2021. O alcalde D. Evencio Ferrero Rodríguez